CELEX: 32004D0786(01)
Language: da
Date: 2004-11-18 00:00:00
Title: 2004/786/EF: Kommissionens beslutning af 18. november 2004 om ændring af beslutning 92/471/EØF for så vidt angår model til sundhedscertifikater ved indførsel af koembryoner (meddelt under nummer K(2004) 4380) (EØS-relevant tekst)

23.11.2004   
            
            
               DA
            
            
               Den Europæiske Unions Tidende
            
            
               L 346/32
            
         
      KOMMISSIONENS BESLUTNING
   
   af 18. november 2004
   om ændring af beslutning 92/471/EØF for så vidt angår model til sundhedscertifikater ved indførsel af koembryoner
   (meddelt under nummer K(2004) 4380)
   (EØS-relevant tekst)
   (2004/786/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), særlig artikel 9, stk. 1, litra b), og
   ud fra følgende betragtninger:
   
               (1)
            
            
               I Kommissionens beslutning 92/471/EØF af 2. september 1992 om dyresundhedsmæssige betingelser og udstedelse af sundhedscertifikat ved indførsel af koembryoner fra tredjelande (2) fastslås det, at medlemsstaterne kun tillader indførsel af koembryoner, der er i overensstemmelse med garantierne i sundhedscertifikaterne i beslutningens bilag A, første del, og bilag B, første del.
            
         
               (2)
            
            
               De i direktiv 89/556/EØF fastsatte veterinærpolitimæssige betingelser i forbindelse med handel inden for Fællesskabet med embryoner af tamkvæg er strengere end de betingelser, der gælder for import af sådanne embryoner.
            
         
               (3)
            
            
               I henhold til direktiv 89/556/EØF må koembryoner kun sendes fra en medlemsstats område til en anden medlemsstats område, hvis de er befrugtet ved kunstig insemination eller ved in vitro-befrugtning med sæd fra en donortyr på en tyrestation eller med sæd fra en sædbank, hvor både tyrestation og sædbank er godkendt af de kompetente myndigheder i overensstemmelse med Rådets direktiv 88/407/EØF af 14. juni 1988 om fastsættelse af veterinærpolitimæssige betingelser i forbindelse med handelen inden for Fællesskabet med tyresæd og indførsel heraf (3).
            
         
               (4)
            
            
               Selv om International Embryo Transfer Society (IETS) vurderer risikoen for overførsel af visse smitsomme sygdomme via embryoner som ubetydelig, forudsat at embryonerne håndteres korrekt mellem indsamling og overflytning, bør der træffes sikkerhedsforanstaltninger i et tidligere led for så vidt angår sæd, som anvendes til befrugtning.
            
         
               (5)
            
            
               Det er af hensyn til dyresundheden nødvendigt, at de betingelser, der gælder for handel inden for Fællesskabet med koembryoner, også gælder for import af disse embryoner, navnlig for så vidt angår sæd, der anvendes til befrugtning, og som skal opfylde bestemmelserne i direktiv 88/407/EØF.
            
         
               (6)
            
            
               Beslutning 92/471/EØF bør derfor ændres i overensstemmelse hermed.
            
         
               (7)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag A og B til beslutning 92/471/EØF ændres som angivet i bilaget til nærværende beslutning.
   Artikel 2
   Denne beslutning anvendes fra 26. november 2004.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 18. november 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EFT L 302 af 19.10.1989, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EFT L 270 af 15.9.1992, s. 27. Senest ændret ved beslutning 2004/52/EF (EUT L 10 af 16.1.2004, s. 67).
   
      (3)  EFT L 194 af 22.7.1988, s. 10. Senest ændret ved Kommissionens beslutning 2004/101/EF (EUT L 30 af 4.2.2004, s. 15).
   
      BILAG
      I bilag A og B til beslutning 92/471/EØF foretages følgende ændringer:
      
                  1)
               
               
                  Første del i bilag A affattes således:
                  
                     
                  
                     
               
            
                  2)
               
               
                  Første del i bilag B affattes således: